Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2019/C 304/06)

Ezen értesítés közzétételére az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor

KÖZLEMÉNY STANDARD MÓDOSÍTÁS JÓVÁHAGYÁSÁRÓL

„Lessini Durello”/„Durello Lessini”

Hivatkozási szám: PDO-IT-A0447-AM02

Az értesítés időpontja: 2019.5.21.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Borkategória és előállítási mód

Leírás és indokolás

A megjelöléssel ellátott alábbi termékkategóriák egészülnek ki az előállítási módra vonatkozó előírásokkal:

„Lessini Durello spumante” Charmat-módszer és klasszikus módszer

„Lessini Durello spumante” riserva, klasszikus módszer.

E módosítás azt hivatott biztosítani, hogy a klasszikus módszerrel előállított pezsgőt a „riserva” kategóriához előírt 36 hónapos élesztőn tartási időszak lejárata előtt fogyasztásra lehessen bocsátani. Egyre nagyobb igény mutatkozik a jobb struktúrát, valamint kellemes frissességet és élénkséget biztosító klasszikus módszer szerint előállított pezsgők iránt.

A módosítás a termékleírás 1. cikkét és az egységes dokumentum 1.3. szakaszát (A bor(ok) leírása) érinti.

2. Borkészítési műveletek – a szöveg átfogalmazása

Leírás és indokolás

A „Lessini Durello Spumante” kategória esetében törlésre került a termékkategóriák cukortartalom feltüntetése melletti fogyasztásra bocsátásának hivatkozása és a kizárólag zárt tartályokban végzett erjesztés hivatkozása.

A szöveg átfogalmazása azért szükséges, hogy a termékleírás egyéb cikkeiben is megjelenjenek a fenti hivatkozások formai módosításai.

A módosítás a termékleírás 5. cikkét és az egységes dokumentum 1.3. szakaszát (A bor(ok) leírása) érinti.

3. Fogyasztási jellemzők – az egyes termékkategóriák előállítási módjára, valamint a cukortartalom és az alkoholtartalom változásaira vonatkozó információk

Leírás és indokolás

A megjelöléssel ellátott különböző termékkategóriák esetében meghatározásra kerültek a pezsgők előállításához használt különböző módszerek. „Lessini Durello Spumante” Charmat-módszer és klasszikus módszer, és „Lessini Durello Spumante riserva” klasszikus módszer;

Valamennyi kategóriánál bevezetésre került a „dosaggio zero” (nulla hozzáadás) cukortartalom hivatkozása.

A „Lessini Durello Spumante riserva” kategóriánál 12,00-ról 11,50 térfogatszázalékra csökkent az alkoholtartalom

Az elvégzett módosítások meghatározzák a különböző termékkategóriákat és részletes leírást adnak azok érzékszervi jellemzőiről; a borászati vizsgálatok alapján feltüntetett fizikai-kémiai jellemzők megerősítik a megjelöléssel ellátott termékek minőségét.

A klasszikus módszerrel előállított és 9–36 hónapig élesztőn érlelt pezsgőknél egyedi érzékszervi leírás került beillesztésre annak érdekében, hogy a termékkategória megkülönböztethető legyen a „Lessini Durello spumante riserva” kategóriától.

Valamennyi kategóriánál bevezetésre került a „dosaggio zero” (nulla hozzáadás) cukortartalom hivatkozása.

A módosítás a termékleírás 6. cikkét és az egységes dokumentum 1.3. szakaszát (A bor(ok) leírása) érinti.

4. Csomagolás – a legfeljebb 15 liter űrtartalmú palackok használati lehetőségének hozzáadása

Leírás és indokolás

A bevezetett módosítás 9-ről 15 literre növeli a megjelöléssel ellátott borok csomagolásához használt palackok űrtartalmát.

A bevezetett módosítás célja a piac által igényelt nagy formátumú palackok használatának lehetővé tétele.

A módosítás a termékleírás 8. cikkét érinti, az egységes dokumentumban azonban semmilyen változást nem eredményez.

EGYSÉGES DOKUMENTUM

1. A termék elnevezése

Lessini Durello

Durello Lessini

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

5. Minőségi pezsgő

4. A bor(ok) leírása

„Lessini Durello” vagy „Durello Lessini” pezsgő, Charmat-módszer

Ennek a zöldes árnyalatok mellett halvány szalmasárga színű termékkategóriának finom és tartós habja és enyhén gyümölcsös aromája van; finom, kellemes és harmonikus ízéhez a „dosaggio zero” és félszáraz közötti maradékcukor-tartalom társul.

Minimális összes alkoholtartalma 11 térfogatszázalék, a minimális cukormentes kivonat értéke pedig 14 g/l.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 6,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

„Lessini Durello” vagy „Durello Lessini” spumante, klasszikus módszer

Ennek a változó intenzitású szalmasárga színű termékkategóriának finom és tartós habja van. Aromáját élesztős jegyek kísérik. Kellemesen fűszeres és harmonikus ízéhez a „dosaggio zero” és félszáraz közötti maradékcukor-tartalom társul. Minimális összes alkoholtartalma 11,5 térfogatszázalék, a minimális cukormentes kivonat értéke pedig 15 g/l.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

„Lessini Durello” vagy „Durello Lessini” spumante riserva, klasszikus módszer

Ennek a változó intenzitású szalmasárga és az aranysárga közötti, alkalmanként rezes árnyalatokat mutató színű termékkategóriának finom és intenzív habja van. Aromájában komplex és érett jegyek fedezhetők fel. Harmonikus ízéhez a „dosaggio zero” és félszáraz közötti maradékcukor-tartalom társul. Minimális cukormentes kivonat: 15 g/l.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11,5 Minimális összes savtartalom Maximális illósavtartalom (milliekvivalens/liter) Maximális összes kén-dioxid-tartalom (mg/l)

5. Borkészítési eljárások

a) Alapvető borászati eljárások

NINCSENEK

b) Maximális hozamok

Durella

112 hektoliter hektáronként

6. Körülhatárolt földrajzi terület

A „Lessini Durello” vagy „Durello Lessini” bejegyzett eredetmegjelöléssel ellátott borok előállítási területéhez a következők tartoznak:

a) Verona megye: Az alábbi települések teljes területe: Vestenanova és San Giovanni Ilarione, valamint részben a következő települések területe: Montecchia di Crosara, Roncà, Cazzano di Tramigna, Tregnago, Badia Calavena.

b) Vicenza megye: Arzignano, Castelgomberto, Chiampo, Brogliano, Gambugliano és Trissino település teljes területe, valamint részben Cornedo, Costabissara, Gambellara, Isola Vicentina, Malo, Marano Vicentino, Monte di Malo, Montebello Vicentino, Montecchio Maggiore, Montorso Vicentino, Nogarole Vicentino, San Vito di Leguzzano, Schio és Zermeghedo település területe.

A terület határvonala a következő: keleten, a Vicenza megye határán 36 méteres tengerszint feletti magasságban elhelyezkedő Calderina kerületből kiindulva, Binello és Momello mellett elhaladva követi a Roncà felé vezető utat. Roncà település keresztezésével halad tovább a Monteforte Montecchia településre vezető főút mentén egészen Montecchia di Crosara település határáig. E település határát követve jut el a 64 méteres tengerszint feletti magasságú pontig, majd ismét a Montecchia di Crosara borászati szövetkezettől délre futó főút felé fordul. Ezután rövid ideig észak felé halad a Val d’Alpone főút mentén, egészen az azonos elnevezésű hegyi patak hídjáig, majd Montecchia di Corsara déli részén követi a Molino, Castello és San Pietro településeket átszelő közutat. Ezt követően a területet határoló Rio Albo hegyi patakig (85 méteres tengerszint feletti magasság), majd Corgnan és Tolotti településtől délre 406 méteres tengerszint feletti magasságig jut, elérve Cazzano di Tramigna település határát. Ezután a Marsilio felé vezető közút mentén, Rio V. Brà és V. Magragna érintésével követi a szintemelkedést egészen a 149 méteres tengerszint feletti magasságig Caliari kerületében. Caliari kerületéből észak felé fordul, majd a Campiano felé vezető út mentén eléri Panizzolo települést (209 méteres tengerszint feletti magasság), ahol találkozik a Tramigna hegyi patakkal; a Tramigna mentén észak felé halad Tregnano település határáig, és azt egy rövid szakaszon nyugati irányban követve jut el Rovere településig (357 méteres, majd 284 méteres tengerszint feletti magasság). A Tregnano felé vezető út mentén haladva elhagyja a 295 méteres tengerszint feletti magasságú pontot, ahol belép Tregnano településre és annak főútján megy tovább egészen a 330 méteres tengerszint feletti magasságú pontig. Ott rátér a Marcemigo felé vezető közútra, majd a települést keresztezve eljut Morini településig (481 méteres tengerszint feletti magasság). Ekkor rátér a San Mauro di Saline felé vezető főútra (523 méteres tengerszint feletti magasság). Ezután a S. Mauro di Saline felé vezető főutat követi (523 méteres tengerszint feletti magasság). A S. Mauro di Saline felé vezető főút mentén észak felé haladva eléri Bettola kerületét, amely Badia Calavena település határán található. Bettola kerületétől a völgybe levezető út mentén haladva keresztülmegy Canovi, Valle, Antonelli, Riva és Fornari kerületein, majd megérkezik Badia Calavena területére. A 451 méteres tengerszint feletti magasságú ponttól a főutat kelet felé követve elér Colli kerületéig (734 méteres tengerszint feletti magasság), ott pedig Vestenanova település határáig (643 méteres tengerszint feletti magasság). Továbbra is a főúton haladva keresztezi Castelvero települést és egészen Vestenavecchia településig, majd Vestenanova központjáig jut. Ezután az főúton eléri Siveri települést, majd Alberomato kerületét. Onnan Bacchi településen keresztül eljut Vicenza megye határáig. A megyehatárok mentén észak felé haladva eljut a 474 méteres tengerszint feletti magasságig, és Chiampo település északi határán előbb kelet, majd dél felé tartva eléri e határ és a Chiampo települést Nogarole Vicentino településsel összekötő főút kereszteződését (468 méteres tengerszint feletti magasság). Ezen az úton haladva keresztezi Nogaro települést, majd a Selva di Trissino felé vezető utat követve elér Capitello településig, nem sokkal az 543 méteres tengerszint feletti magasságú pont után, ahol balra fordulva fut tovább a vízműhöz vezető ösvényen. Ezt az ösvényt követve fut át Prizzi területén, majd – 530 méteres tengerszint feletti magasságon – rátér a Cornedo felé vezető útra és annak mentén haladva elhagyja Pellizzari és Duello települést, eljut a Caliari, Stella és Ambrosi felé vezető főúttal való kereszteződésig, majd Grigio települést elhagyva ismét eléri a Cornedo felé vezető megyei utat. Cornedo településen rátér a 246. számú főútra, amelyet csaknem a Nori-hídig követ, mielőtt keleti irányban ráfordulna a Colombara, Bastianci, Muzzolon és Milani területét érintő főútra (547 méteres tengerszint feletti magasság). Onnan északkeleti irányban, egészen Crestani településig követi a szekérutat (532 méteres tengerszint feletti magasság). Ezután a Mieghi, Milani (626 méteres tengerszint feletti magasság), Casare di Sopra, Casare di Sotto és Godeghe felé vezető főúton fut tovább a Monte di Malo és Monte Magrè közötti főúttal alkotott kereszteződésig, majd ez utóbbi utat követi Monte Magrè településig. Onnan a Magrè felé vezető út mentén halad 294 méteres tengerszint feletti magasságig, délnyugat felé folytatja 218 méteres tengerszint feletti magasságig, a Valfreda úttal együtt fut Raga településig (414 méteres tengerszint feletti magasság), majd eljut a Schio és Torrebelvicino közötti településhatárig, amelyet 216 méteres tengerszint feletti magasságig követ. Onnan a Leogra patakot követi egészen a 46. számú főúton lévő hídig, majd a parti út mentén eljut a 188 méteres tengerszint feletti magasságú pontig. Ezután a Schio és Vicenza közötti 46. számú főutat követve Fonte di Castelnovo kerületéig fut. A kerületen áthaladva a Costabissara utat követve szeli át Ca’ de Tommasi és Pilastro kerületeit.

A terület határvonala ezután a Costabissara–Creazzo főút követésével, majd S. Valentino keresztezésével elérkezik Costabissara település déli határához. Ezután Costabissara település déli határát követve nyugat felé indul, majd belefut a Gamgubliano felől Sovizzo felé tartó útba a Valdiezza út mentén. Addig követi a Castelgomberto felé vezető utat, amíg a bal oldalon el nem éri a Busa, Pilotto és Vallorona felé vezető utat. A stop táblánál a Sinistra utat követi, amelyhez Monteschiavi település kereszteződésének elkerülése után ismét csatlakozik. Contrà Callorona, Rubbo és Spinati kereszteződésénél elkerüli e települések útjait és egyenesen tovább haladva végül eléri a Vallorona utat. Ott jobbra fordulva Valdimolino településig követi a hegy szintvonalát. A Montecchio Maggiore felől a Sant’Urbano felé vezető út mentén halad tovább (Cavallara út). Ezután a Bastian úton éri el a Castelgomberto felöli úttal alkotott kereszteződést. Ezt követően a Bernuffi útról jobbra fordulva eléri Sant’Urbano települést. A kereszteződésnél balra fordul, majd a Sovizzo Alto út mentén halad Casa Cattana településig, ahol jobbra fordul a Caussa úton, amelynek végén jobbra fordulva követi az utat (Carbonara település), amíg eléri Bastia Bassa kerületét, ahonnan Campestrini kerületéig, majd Villa Cordellina településig fut tovább. Ezután jobbra fordulva halad egészen a 246. számú főúttal való kereszteződésig, majd balra fordul a Montorso úton. A terület a Rómeó és Júlia kastélyok helyszínét is magában foglalja.

A határvonal ezután egészen a Chiampo patakon lévő hídig követi a Montecchio Maggiore és Montorso felé vezető utat. A vízfolyás átszelése után délnek fordulva megy tovább a Zermeghedo felé vezető, a via Mielit elérő úton. A via Mieli kereszteződésétől balra folytatja, Belloccheria település felé. Az tekintendő a körülhatárolt területnek, amely a via Perusa kereszteződéséig követi a domb szintvonalát. Onnan Montebello település felé indul a via Castelleton, a Mira úttal való kereszteződésig. Onnan a Contrada Selva út felé halad tovább a Casa Cavazza és a Zermeghedo út kereszteződéséig.

A határvonal az Agugliana felé vezető utat követi és La Guarda irányában megy tovább. A településtől mintegy 300 méterre balra fordulva egy ösvény mentén halad Gambellara határáig, majd észak felé folytatja a 143 méteres tengerszint feletti magasságú pontig.

Ezután lefelé halad a Gambellara felé vezető mellékúton, amelyet nyugat felé keresztezve követi a Gambellara felől Calderina felé vezető utat, ahol visszajut a körülhatárolt terület kiindulási pontjához Verona megyében.

7. Fontosabb borszőlőfajták

Durella B.

8. A kapcsolat(ok) leírása

Lessini Durello/Durello Lessini

A hagyományos „Pergola Veronese” művelési rendszer teszi lehetővé a Durella (a területen őshonos régi szőlőfajta) optimális beérését. A lejtős lankák és a vulkanikus eredetű talajok mellett ez a tényező biztosítja a boroknak azt a savtartalmat, amely erre a pezsgőre jellemző. A Durello jellemző ásványos és kovaköves jegyei keverednek az enyhe és közepes közötti erősségű zöldalmás felhangokkal. A komplex aromák az ásványi eredetet idézik, de jódos és kénes tengeri jegyek is megfigyelhetőek.

9. További alapvető feltételek (csomagolás, címkézés, egyéb követelmények)

NINCSENEK

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/13964

(1) HL L 9., 2019.1.11., 2. o.